“Hadaladda xajiinta leh ee ay musharaxiintu is dhaafsanayaan wuxuu dhaacayaa sumcadda Somaliland iyo nidaamka dimoqraadiyadda ee”… wasiirka arrimaha dibadda | SDWO.COM & SomalilandNews.net\n“Hadaladda xajiinta leh ee ay musharaxiintu is dhaafsanayaan wuxuu dhaacayaa sumcadda Somaliland iyo nidaamka dimoqraadiyadda ee”… wasiirka arrimaha dibadda\nPublished on October 29, 2017 by sdwo · No Comments\nHargeysa(SDWO): Wasiirka arrimaha dibada Somaliland Dr. Sacad Cali Shire, ayaa sheegay in hadaladda dhalliilaha iyo xajiimaysta ah ee ay is dhaafsanayeen musharraxiinta madaxtinimada ee xisbiyada qaranku ay dhaawici karto sumcadda Somaliland.\nWaxaanu sheegay in arrintaasi ay dhaawacayso hannaanka doorashooyinka iyo itiraaf raadinta dalka, isla markaana looga fadhiyo hogaamiyeyaasha xisbiyadda in ay bulshadda ku kasbadaan barnaamjiyadoodda siyaasadeed iyo waxyaabaha ay ka qaban doonaan duruufaha nololeed ee bulshadda haysta.\nDr. Sacad Cali Shirre, ayaa tilmaamay in aanay kala fogaynta bulshadda oo keliya saamayn ku yeelanaynin hadaladda qalafsan ee ay is waydaarsadaan musharaxiinta xisbiyadu, balse ay hoos u dhigi karaan geedi socodka aqoonsi raadinta Somaliland.\n“Waxaa la inagu ammaana nidaamka dimuqraadiga ah ee aynu qaadanay, waxaa la inagu ammaana hab-wanaagii ay inoogu dhaceen doorashooyinkii faraha badna ee aynu soo marnay, oo si wanaagsan inoogu socday. Laakiin, hadda waxaad mooddaa in hadal xajiimayn iyo xanaf leh uu jiro oo aad moodo In quruxdii iyo wanaaggii aynu ku kasbanay hadda siday wax inoogu socdeen wasakheeyay oo uu saameeyay.\nCayda, dhalleecaynta iyo ceebayntu cod ma keenaan. Cadaawad uun bay keentaa, cadaawadduna burbur uun bay keentaa ee waxba ma dhisto. Waxaa loo baahan yahay in siyaasiyiintu ay ka fogaadan wax allaale wixii colaad iyo kala fogayn dhexdeena ku abuuri kara ee wax yeeli kara geeddi socodka itiraafkeena iyo horumarkeena”ayuu yidhi Dr. Sacad oo maanta u waramayay warbaahinta qaranka.\nSidoo kale wasiirka arrimaha dibadda Somaliland waxa uu taxay dhibaatooyinka nololeed ee haysta bulshadda Somaliland ee u baahan in wax laga qabto, kuwaasoo ay ka mid yihiin shaqo la’aanta, biyaha, waxbarashadda iyo caafimaadka.\nIsagoo arrimahaas faahfaahinayayna waxa uu yidhi “Dhibaatooyin badan baa jira oo u baahan in wax laga qabto oo lagala hadlo dadka. 70% dadkeenu waa bilaa camal, carruurteena 50% waxba ma bartaan oo iskuul ma tagaan, dadkeena 50% waxna ma qoraan waxna ma akhriyaan.\nCarruurteena dhalata 10-kiiba mid baan gaadhin 5 jir, umul raaca waxaynu caalamka ka nahay lambarka kowaad, dadkeena 50% in ka yar ayaa biyo nadiif ah hesha. Markaa dhibaatooyinkaas oo dhan baa u baahan in laga hadlo oo cid walba (musharaxiinta) waxay ka qabanayso dadka u bandhigto” ayuu yidhi wasiir Sacad.\nWasiirka ayaa intaas ku daray in xisbiyadu ku eekaadan sharraxidda barmaamijyadooda wax qabad laakiin, aanay xajiimayn u bandhigin bulshada.\n“Arrinkaasi wuxuu dhaawacaya geedi socodka itiraafkeena. Doorashooyinkeena caalamka oo dhan baa isha ku haya. Guulo badan baynu ka soo hoynay ilaa hadda.\nDooddii maalintii dhawayd ugub bay ku ahayd gobolka, haddii aanay Afrika-ba ku ahayn, waa tusaale wanaagsan oo ka mid ah tusaaleyaasheenii hore”ayuu yidhi wasiirka khaarejiga Somaliland.


SBC – Somali Broadcasting Coporation(SBC) » Saraakiil ka tirsan DKMG ah oo Guulo ka sheegtay Dagaalo ka dhacay G/Bakool\nSaraakiil ka tirsan DKMG ah oo Guulo ka sheegtay Dagaalo ka dhacay G/Bakool\nJuly 5, 2012 - Written by Webmaster - Edited byWebmaster Saraakiisha ciidamada DKMG ah Soomaaliya ee ku sugan Gobolka Bakool ayaa sheegay in dagaal maalintii shalay ilaa xalay ka dhacayay gobolkaasi ay guulo ka gaareen .\nMid ka mid ah saraakiisha DKMG ah ee Ku sugan gobolkaasi oo u waramay SBC ayaa sheegay in dagaalkaasi uu ka dhacay deegaano aad ugu dhow degmada Ceelbarde islaamrkaana ay la galeen xoogaga xarakada Alshabaab.\nWaxa uu intaasi ku daray sarkaalkan oo lagu magacabo Cabd Saqad Duwane in dagaalkani uu ahaa mid ay qorsheysay dowlada KMG ah ee Soomaaliya iyagoona intaasi raaciyay in dagaalka uu 3wajaho ka dhacay ayna khasaare u geysteen dhinaca ay ladagaalameen.\nWaxa uu dhankiisa diiray in khasaare uu soo gaaray Ciidamada DKMG ah ee dagaalka galay, balse waxaan jirin warar xaqiijin kara oo ka madax banaan sheegashada sarkaalkan maadaama dhulka lagu dagaalamay ay ku liidato isgaarsiinta.\nSikastaba ha ahaatee Mudooyinkii ugu dambeeyay ayaa waxaa laga soo sheegayay deegaano ka tirsan gobolkaasi Bakool xiisado colaadeed iyo isku abaabul dagaal oo ay halkaasi ka wadaan xoogaga xarakada Alshabaab iyo Ciidamada DKMG ah ee Halkaasi ku sugan.\nDaalacatey :244 Leave a Reply Cancel reply


Ogaden News Agency (ONA) – Ciidanka Gumaysiga oo Tuulada Nusdariiq Gubay.\nCiidanka Gumaysiga oo Tuulada Nusdariiq Gubay.\nPosted by Dulmane\t/ February 19, 2016\nWararka naga soo gaadhaya wadanka ogadenia gaar ahaan Xarunta Dhexe ee Jabhada Wadaniga Xoraynta Ogadenia (JWXO) ayaa sheegaya dhibaatooyin baahsan ooy ciidamada Hawaarintu kuhayaan dadka shacabka ah ee ku dhaqan Tuulada Nusdariiq oo Dagmada Qabridahare katirsan.\nWarka ayaa intaas kudaraya inay Hawaarintu magaalada gubeen dhowr jeer iyagoo Xiliyada lajiifo gubaya. Falkan foosha xun ayay ciidanka Hawaarintu bilaabeen 10 kii bishan February iyagoo waday ilaa 16 bishan waxayna Tuuladu gubatay 7 Habeen oo xidhiidh ah iyadoo shacabku ay ogaadeen cida falkan kadambaysa oo ah ciidanka cadawga ah ee Wayaanaha.\nDhinaca kale ciidanka cadawga ayaa shacabka Tuulada xidhay aan kala joogsi lahayn kuhaya iyagoo ku eedaynaya inay shacabku gubayaan magaalada isla markaana waxay dadka ugaysanayaan jidh-dil iyo xidhay iyagoo dadka ka buuxiyay meelaha saldhigyada u ah Ciidanka Cadawga.\nMa aha markii ugu horaysay ee ciidanka wayaanahu gubaan tuulo ama guryo ay shacabku leeyihiin Waana mid kamid ah dhaqamada ay ciidanka gumaysigu leeyihiin.


Ciidamada Galmudug oo saakay xiray wadooyinka soo gala degmada Guriceel – XAMAR POST\nBy Zakariye iiman On May 24, 2019\nCiidamada Ammaanka Dowlad goboleedka Galmudug ayaa saakay waxa ay howlgallo ka wadaan wadooyinka soo gala iyo kuwa ka baxa degmada Guriceel ee Gobolka Galgaduud,halkaas oo shalay lagu qabtay Nin doonayay in uu isku qarxiyo goob ay munaasabad ka socotay.\nCiidamada Galmudug oo wata Gaadiidka dagaalka ayaa lagu arkayaa wadooyinka soo gala degmada Guriceel,iyaga oo howlgallo baaritaan ah ka wada,sida ay soo sheegayaan wariyeyaal ku sugan degmadaas.\nWararka kale ee la helayo ayaa waxaa ay sheegayaan in Ciidamada Galmudug ay ilaa 5 ruux oo kale u qabteen qarixii shalay ay Ciidamada ka hortageen dadkaas oo lagu tuhmayo inay abaabuleen qaraxa,sida ay sheegeen saraakiil ka tirsan Ciidamada Galmudug.\nDegmada Guriceel ee Gobolka Galgaduud ayaa Maanta ka duwan sidii hore,waxaana la arkayaa Ciidamada oo meel walba taagan,isla markaana howlgallo baaritaano ah sameynay,waxaana meelaha qaar la sheegay inay u diidayaan inay Gaadiidka isticmaalaan.\nAkhriso:-Taariikh Nololeedka Gudoomiye ku-xigeenka Cusub ee Maamulka G/Banaadir


CUMAR CABDIRASHIIS: SAXIIXAYGA WAA LAGU BEEN ABUURTAY\nSOMALITALK - SHIRKADAHA & HESHIISYADA\nCumar Cabdirashiid: "Saxiixayga Waa Lagu Been Abuurtay", Mana jirto wax Warqad ah oo aan u qoray Shirkadda Saracen....\nRa'iisul Wasaarahii hore ee DFKMG, Cumar Cabdirashiid Sharmaarke oo si qayaxan u beeniyey in uu saxiixay warqad la sheegay in loo diray shirkadda Saracen Internation ee qaabilsan ammaanka...\nSomaliTalk.com | Jan 3, 2011\nCumar C/rashiid ayaa si kulul u beeniyey hadalkii uu ra'iisul wasaaraha DFKMG ee hadda, Maxamed Farmaajo ka hor akhriyey baarlamaanka DFKMG ee ahaa in Cumar C/rashiid uu warqad u qoray shirkadda Saracen, si shirkaddaasi uga hawl gasho Soomaaliya, taas oo ra'iisul wasaarahii hore ee DFKMG ku tilmamaay waxba kama jiraan.\nWaraaqahii ka soo bixi jirey xafiiska Cumar C/rashiid waxaa astaan u ahaa xarfaha XRW, laakiin warqadda laga hor akhriyey baarlamaanka waxaa astaan u ah xarfaha OPM....\n"Waxaa la ii sheegay in ra'iisul wasaaraha uu baarlamaanka geeyey xaashi, taas oo la leeyahay ra'iisul wasaarahii hore ayaa dalbay Saracen, waxaan rabaa xildhibaanada baarlamaanka iyo ummadda Soomaaliyeedba in aan u caddeeyo in ay tahay been abuur, runtii lagu been abuurtay saxiixayga iyo waraaqdaba." Sidaas waxa uu ka ra'iisul wasaarahii hore ku sheegay waraysi uu la yeeshay TV-ga Universal, Janaayo 2, 2011.\nCumar Cabdirashiid waxa uu sheegay in uusan haba yaraatee dalban shirkaddaasi in ay timaado dalka Soomaaliya, iyo in uusan qorin warqaddii uu ra'iisul Wasaaraha hadda, Maxamed Cabdullahi Farmaajo ka hor akhriyey baarlamaanka. Waxaana Cumar C/rashiid warqaddaas ka yiri "Waa been abuur aan waxba ka jirin, ma jirto wax dalab ah aan sameeyey oo shirkaddaas ku saabsan." ayuu ku celceliyey. (Waraysigaas oo Video ah hoos ka daawo, ama Waraysiga oo cod ah hoos ka dhegeyso).\nHaddaba waxaa SomaliTalk.com soo gaarey nuqul kamid ah HESHIISKII DFKMG iyo SARACEN iyo nuqul WARQADDII uu R/Wasaaraha DFKMG ee hadda, Maxamed C/laahi Farmaajo ka hor akhriyey baarlamaanka, December 30, 2010.\nCumar C/rashiid oo waraysi kale siiyey Idaacadda idaacadda British Broadcasting Corporation, Janaayo 3, 2011, ayaa sheegay in astaanta waraaqaha ku qoran aysan ahayn kuwo uu adeegsan jirey, waraysiga BBC hoos ka dhegeyso.\nWaraysigaas Cumar C/rashiid ee BBC ka DHEGEYSO HALKAN (bbc, Jan 3, 2011).\nWarqadda oo weyn ka eeg halkan / http://somaliatalk.com/2011/jan/letter_from_tfg.pdf\nRa'iisul wasaaraha DFKMG, Farmaajo oo warqaddaas baarlamaanka u sharxayey waxa uu yiri "kaddib markii aan raadiney macluumaad dheeraad ah oo ku saabsan shirkadda Sarecen International waxaa noo soo baxday in 15-kii May 2010 waxaa jirtey warqad uu ra'iisulwasaarahii hore mudane Cumar C/rashiid uu u qoray shirkadda Sarecen International, taas oo ku sumadaysnayd: Office of Prime Minister: OPM/ IC/000.649/05/10, laguna hagaajiyey Lafras Luitingh, Saracen International, oo address-kiisu yahay Lubnaan, warqaddaasi uu diray ra'iisul wasaarahihii hore waatan, waxaana codsanayaa guddoomiyuhu in uu baarlamaanka siiyo." Farmaajo oo akhrinayey Warqadda halkan ka dhegeyso.\nSida ka muuqata warqadda, isla markaasna uu sheegay ra'iisul wasaaraha DFKMG, Farmaajo, waxaa warqadda ku suntan OPM/IC/000.649/05/10.\nLaakiin waxaa soo shaac baxay, Cumar C/rashiidna laga xaqiijiyey, uuna ku sheegay waraysi BBC-da, in Waraaqaha ka soo bixi jirey Xafiiskiisa uusan ku qori jirin xarfaha OPM (oo laga soo gaabiyey Office of the Prime Minister). Waxa uu Cumar C/rashiid xaqiijiyey in uu adeegsan jirey xarfaha XRW (oo laga soo gaabiyey Xafiiska Ra'iisul Wasaaraha), sida XRW/000.710/04/2010 ama XRW/00065/06/09 - sida ka muuqata waraaqaha hoose oo ku qoran luqadda Ingiriisiga.\nCumar C/rashiid Warqaddan waxa uu qoray 19.04.2010\nWebsite-ka UN Warqaddan waa tii Cumar C/rashiidu u diray UN, April 8, 2009\nAqoonyahan Soomaaliyeed oo arkay qaabka loo qoray warqadda la sheegay in Cumar C/rashiid u diray Saracen ayaa yiri "Xafiis kasta oo dawladeed waxa uu leeyahay Borotokool (Protocol) la raaco oo ku astaysan waraaqahiisa. Cumar C/rashiid xafiiskiisa waraaqahii ka soo bixi jirey ee uu isagu soo saari jirey waxaa ku astaysnaan jirey xarfaha XRW, hadda wixii ugu horeeyey oo ishaydu qabatay markaan arkay warqadda la sheegay in uu isagu qoray waa in aysan lahayn Protocol-kii astaanta u ahaa waraaqahiisa."\nTaas ka sokow, ayuu yiri "Cumar C/rashiid ayaa afkiisa la soo taagan oo dhahaya anigu warqaddaas shaqo kuma lihi, mana qorin, saxiixaygana waa lagu been abuurtay, marka xukuumadda Farmaajo ayaa laga rabaa cadayn taas ay keentay mid ka weyn ama in ay ka laabato hadalkaas, shacabka Soomaaliyeedna u cadayso in warqaddaasi been macmal ah tahay."\nMasuul hadalkaas ka jawaabay ka akhri HALKAN...\nDhanka kale, sida aan kor ku xusnay waa SomaliTalk soo gaarey nuqul ka kooban 12 bog oo ah heshiiskii DFKMG iyo Saracen. Waxaa qoraalkaas ku cad in ay ahayd in Madaxweynaha DFKMG Sheikh Shariif uu saxiixo, oo waxaa u bannaan meel magaciisa lagu qoray. Waxa kale oo warqadda in uu saxiixo ay ahayd qof ka socda shirkadda oo magaciisu yahay Lafras Luitingh, waxaana loo banneeyey booskii uu saxiixi lahaa. Waxa kale oo ka bannaan laba markhaanti booskoodii. Laakiin meeshaas saxiixa kuma qorna in ra'iisul wasaare saxiixi lahaa.\nMeesha loo baneeyey in madaxweynaha saxiixo\nHeshiiskii Sarancen iyo DFKMG oo dhamaystiran halkan ka akhri\nama Halkan / http://somaliatalk.com/2011/jan/saracen_tfg.pdf\nCumar C/rashiis uu Axadii Janaayo 2, 2011 waraysi siiyey TV-ga Univesal waxa uu si kulul u beeniyey in uu wax waraaq ah u diray shirkadda Saracen.\nWaraysiga Cumar C/rashiid oo Cod ah Dhegeyso\nWarqadda uu sheegay ra'iisul wasaaraha DFKMG, Farmaajo, in loo diray Saracen waxay ku taariikhaysan tahay 16.05.2010, illigaas waa xilligii muranka weyn ka dhex taagnaa xukuumadda Federaalka sida ka muuqata taariikhda kooban ee hoos ku qoran:\n16.05.2010: Xildhibaanada Baarlamaanka ayaa yeeshay kulan buuq hareeyey kuwaas oo ay u diideen in Adan Madoobe shirka uu guddoomiye shirka, markii danbena codka u qaadey oo xilka ka xayuubiyey\n16.05.2010: Adan Madoobe ayaa sheegay in xukuumaddii dhacdey oo ay rideen 280 Xildhibaan\n17.05.2010: Raysalwasaare Sharmarke ayaa ku dhawaaqey in Adan Madoobe khiyaano Qaran galay, Xukuumadduna aysan ku dhici karin afkiisa\n18.05.2010 Waxaa is casiley Adan Madoobe\n18.05.2010 Waxaa xukuumaddii kala direy Madaxweyne Shiikh Shariif, waxaa ku taageeray Axmed Walad Abdallah.\n19.05.2010 Raysalwasaare Sharmarke ayaa ku tilmaamey go�aanka Madaxweynaha mid aan sharci ahayn loona hogaansamayn\n20.05.2010 Madaxweyne Shiikh Shariif ayaa ka laabtey go�aankii uu xukuumadda ku kala direy\n28.05.2010 Waxaa loo doortey afhayeen cusub baarlamaanka waxaana uu noqdey magac aan cusbeyn Shariif Xassan Shiikh Adan\nMadaxweynaha DFKMG Sh. Shariif Axmed ayaa October 14, 2010 waxa uu ra�iisul wasaaraha DFKMG u magacaabay Maxamed C. Maxamed Farmaajo si uu u bedelo Cumar C/rashiid Sharmaarke oo Is-casilay September 21, 2010.\nDecember 30, 2010 ayaa Ra'iisul Wasaaraha DFMG ee hadda waxa uu baarlamaanka ka hor akhriyey warqadda muranka dhalisay oo uu sheegay in uu saxiixay Cumar C/rashiid, ra'iisul Wasaarahii hore.\nTaas weeye tan Cumar C/rashiid ku beeniyey waraysiga (Waraysiga Cumar C/rashiid oo Cod ah Dhegeyso).\nMaxamed C/laahi farmaajo waxa uu qabsaday afar toddobaad si uu baarlamaanka ugu horkeeno dhammaan heshiisyadii ay gashay DFKMG, taariikhda uu qabsaday oo ku beegan Janaayo 27, 2011.\nHeshiiskii Sarancen iyo DFKMG oo dhamaystiran halkan ka akhri / http://somaliatalk.com/2011/jan/saracen_tfg.pdf\nWarbixin dheeraad ah oo ku saabsan warkaan KA AKHRI HALKAN\nARAGTIDA DADWEYNAHA: Ra'yigaaga ku qor halkan (FG. Fadlan ku qor dhanka hoose ee bogga soo baxa marka aad RIIDID HALKAN)\nFaafin: SomaliTalk.com | Janaayo 3, 2011\nXukuumadda Farmaajo maka badbaadi doontaa shirqoolka la doonayo in lagu maja-xaabiyo xeerka Dhul-badeedka Soomaaliya ee soo jirey 39 sannadood


Tuesday July 02, 2019 - 21:05:52 in Wararka by Liibaan Jeexoow\nSi aan horay loo arag maamulka Yahuudda ee xoogga ku heysta dhulalka muslimiinta mandiqadda Shaam ayaa xaqiijiyay in dhowaan ay heshiis is xulufaysi ah lasaxiixan doonaan dowladaha mandiqadda khaliijka oo ay hala cadow yeesheen sida uu hadalka u dhig\nSi aan horay loo arag maamulka Yahuudda ee xoogga ku heysta dhulalka muslimiinta mandiqadda Shaam ayaa xaqiijiyay in dhowaan ay heshiis is xulufaysi ah lasaxiixan doonaan dowladaha mandiqadda khaliijka oo ay hala cadow yeesheen sida uu hadalka u dhigay.\nMarkii ugu horraysay madaxa sirdoonka Yahuudda ee Muusaadka loo yaqaan ayaa ka hadlay is fahamka kala dhaxeeyo qaar kamid ah dowladaha Carabta ee mandiqadda,Jeneraal Yossi Cohen oo ah taliyaha sirdoonka dibadda Yahuudda ayaa warbaahinta u sheegay in heshiis nabad gelyo ay wada saxiixan doonaan dowladaha Carabta iyo Yahuudda si ay isaga kaashadaan dagaal ay lagalaan maamulka Shiicada Iiraan.\nJeneraal Yossi Cohen oo si mar la arag ugasoo hormuuqday warbaahinta ayaa ka shanqariyay in cilaaqaad dhan walba ah ay layeesheen dowladaha dawaaqiidda carabta islamarkaana ay hadda wada yeesheen cadow mid ah, wuxuu sheegay in maamulka Yahuudda iyo dowladahaas ay leeyihiin laba cadow oo ah argagaxisada oo uu ula jeedo jamaacaadka jihaadiga ah iyo dowladda iiraan.\nwuxuu muujiyay ifafaale nabadeed iyo neecaaw deganaashiyo ah oo usoo galay dadka yahuudda kadib markii wadamada imaaraatka Carabta iyo Sacuudiga ay maamulka lawareegeen Bin Salmaan iyo Bin Zaayad oo ah kuwa aad ugu fogaaday Yahuud jaceylka, wuxuu intaas raaciyay in ifafaalaha nabadda bariga dhexe ay xoogeysteen kadib markii Trump iyo Faladamiir Buutin ay khadka taleefanka kuwada hadleen ayna isla garteen dhisidda gola nabadeed oo bariga dhexe ka hana qaada.\nTaliyaha sirdoonka yahuudda ayaa aad u amaanay dowladaha Urdun iyo Masar oo uu sheegay in ay gacan weyn ka geysteen sugidda ammaanka kiyaanka yahuudda, Bin Yameen Netenyaahu oo ah R/wasaaraha Yahuudda ayaa isna sheegay in maamulkiisu uu cilaaqaad buuxa laleeyahay dowladaha carabta.\nDhageyso:Muxaadaro Ku Saabsan Fadliga 10-ka Dambe Ee Bisha Ramadaan.\nDagaallo udhaxeeya ciidamada 'Puntland' iyo 'Galmudug' oo dib uga bilaawday Gaalkacyo.


Nolol iyo fursado ka jira Dhadhaab | HimiloNetwork\nNolol iyo fursado ka jira Dhadhaab\nPosted by: Zakariya in Wararka September 9, 2015\t0 371 Views\nDhadhaab, Kenya—(Himilonetwork) – Wax yar kadib hiirta waaberi, Bashiir Bilal wuxuu ku fariistaa ganbarkiisa hareerihiisana waxaa soo buuxsha gabanno wiilal iyo gabdho isugu jira kuwaas oo Qur’aan meeriya.\nCunug walba waxaa dhabta u saaran loox halkii buugga lagu yiqiin kaas oo ay ku qoran yihiin far-Carbeed—aayado Qur’aan ah—kuna dhigan qad laga sameeyey dhuxul iyo biyo.\nGudaha Soomaaliya, dugsiyada Islaamiga ah aalaaba waa deeq-tacliimeedka lagu canqariyo cindiga caruurta, hayeeshe, halkan xerada qaxootiga ee Dhadhaab waa anba-qaadka koobaad. Waxyar dabadeed isla maalintaas, caruurtu waxay u kacaan iskuullo hoose, dhexe iyo sare oo lacag la’aan ah. Halka deeqaha tacliinta sare lagu heli karo waxbarasho jaamacadeed.\nHalgaadnida iyo hal-dhicista waayaha, nolosha qaxootinimo waa tabaale adag. Hayeeshe, Soomaalida muddaba ku noolaa halkan, waxay Dhadhaab u arkaan guri fursaduhu nageeyaan.\nBilaal, oo 47-jir ah, wuxuu ku noolaa Afgooye oo 30-km waqooyi galbeed kaga beegan Muqdisho. Markii uu Dhadhaab yimid shan sano kahor, wuxuu helay dheeraad waxbarasho oo uu ku heli waayay Soomaaliya halkaas oo lacagtu sarreyso—caruurtuna aysan helin aalaaba fursad ka baxsan kaalmeynta reerahooda.\n“Caruurta halkan ku nool waxay ku naaloonayaan fursado waxbarasho fiican,” ayuu yiri Bilal. “Waxay is-baddal ku sameyn doonaan Soomaaliya kolkay ku laabtaan.”\nHadda kolkay ku laaban doonaan waa ku kala maan. Dowladda Kenya ayaa qaabishay qaxootiga Soomaalida ah taniyo 1991, markii dagaalka sokeeye uu dalka laba u kala dhanbalay. Jeer iyo waagaasna, Dhadhaab waxay ku socotay inay noqoto xero deegaaneedka qaxooti ee ugu weyn dunida taas oo hoy-galisay in-kabadan daganaal gaaraya 350,000.\nKenya hadda waxay doonaysaa in xerada iridada la iskugu laabo iyada oo ku sheegaysa inay gabood iyo gaaxba u tahay ururka Islaamiga ah ee Al-Shabaab.\nAlbert Kimathi, oo ah kormeere sarkaal dowladda ah, una dhigan ku-xigeenka baarasaabka ee amniga gobolka, wuxuu Dhadhaab ku tilmaamay dudun Al-Shabaab taas oo dareen lagu dugaashado. “Halkani waa ishay kasoo maaxdaan,” ayuu yiri.\n“Qofna kuma far-fiiqayo argagixiye, hayeeshe tiro dhowr ah oo argagaxisada ah waxay ka yimaadeen Soomaaliya. Dadkani waa mid waana isku si,” ayuu sii raaciyay Kimathi.\n-Rajo iyo Riyo-\nDadka ku nool xeryaha qaxootiga waxay eedeymahan u arkaan tilmaan tiigsi la’.\nYacquub Cabdi, wuxuu kasoo tagey magaalo xeebeedka koofureed ee Kismaayo sanadkii 2011 kadib eedsiis ay Al-Shabaab ku doonayeen inay ku fuliyaan. Wuu dhibsadaa mana jecla Al-Shabaab. Sidaas darteed, wuxuu ku biiray koox is-xil-qaantay oo xaaladaha qaayibka ku ah xeryaha indhaha ku haysima.\n“Halkani ma ahan goobtay ku dhuuntaan,” ayuu yiri 29-jirka ah aaba leh laba caruur. 260-ka xubnood ee kula jira Kooxda Badbaadada iyo Nabadda Bulshada ayaa halhaleel ula socda dhaq-dhaqaaqa soo-galooti kasta oo xeryaha ku cusub—wixii dheeraad ku ahna la wadaaga waaxyada Nabad-sugidda.\n“Al-Shabaab meeshan ma joogaan,” ayuu sii raaciyay, hayeeshe wuxuu ka digay in uuryaalkoodu uu si ballaaran ugu fidsan yahay seeraha aan la ilaalin ee 80—km xeryaha bari ka xiga taas oo ka dhigan inaanay hadana aad usii fogeyn.\nTiiyoo gabaadyo meel-ku-gaar ah ay ku nool yihiin kuna helaan gasiin isku dhafan oo dhif ah, Dhadhaab ma ahan meel lagu uur-xun yahay iyo kob rajo-beeshay.\n“Dadku waxay u qabaan inaysan nololi ka jirin xeryaha, hayeeshe waxaa ka jira nolol,” ayuu yiri Liibaan Maxamed, oo 28-jir filim-sameeye ah kaas oo Kismaayo ka yimid. “Waxaa jira dhibaatooyin hayeeshe waxaa kale oo jira rajooyin iyo riyooyin.”\nMaxamed rajadiisu waa inuu dago Maraykanka halkaas oo hooyadiis iyo walaaladiis ay kol hore ku noolaayeen. Halka kuwa kalana rajadoodu u dhowdahay dhulkii hooyo.\nMuxamed Cusmaan waa sarkaal caafimaadeed tababaran kaas oo 15-kii sano ee ugu danbeeyey talooyin caafimaad iyo daweynba bukaanadiisa ugu sameeya rugtiisa. Wuxuu kasoo hayaamay Soomaaliya 1992. Wuxuu xeryaha ku helay nabad-galyo u suura-galisay horumarinta noloshiisa.\n“Caruurta ku nool Soomaaliya malahan rajo,” ayuu yiri 42-jirka ah aabe 12-caruur ah ka dhalay laba xaas. “Caruurtaydu halkan ayay wax ku baranayaan.” Maxamed malahan go’aan uu dib ugu laaban karo dhulkii hooyo, waayo wali waxaa ka jira nabad-galyo xumi.\nXero kasta waxay leedahay suuq u gaar ah, hayeeshe suuqa Xagardheere waa midka ugu dhismo fiican. Sarkaal Kenyan ah ayaa ku qeexay inay tahay “Nuskii Dubai.”\nWaxaa ku yaalla hoteello, maqaaxiyo iibiya hilibka iyo caanaha geela, lo’da iyo ariga, miraha iyo goosaarrada kala ceynka ah, pasta, bariis, caana-boore, sokor—kuwaas oo badi laga keeno Soomaaliya laguna iibiyo qiimo jaban—qalabka korontada, nuucyadii ugu danbeeyey ee moobillada, dharka, kobaha iyo nuucyada qaar ee qudaarta sida afokaadhada, tufaaxa iyo wixii lamid ah.\nCali Saha, oo ah 23-jir jaamacad ka qalin-jabiyay kaas oo xarun internet ku leh xerada, wuxuu sheegay inuu jeclaan lahaa ku laabashada dhulkii hooyo, walise aysan u hubsaneyn.\n“Waxbarashadu waa dheef: xagashaas ah inaad qaxooti tahay iyaduna ma xuma,” ayuu yiri. “Waa inaan ku laabto si aan karaankayga wax ugu qabto bulshadayda Soomaaliyeed, hayeeshe waxaan u baahanahay inaan laabto kolkuu dalkaygu dago.”\nPrevious: Nabaad-guurka ku socda Deegaankeenna\nNext: Qaadka ayaa maamula ganacsiga Soomaaliya


FARMAAJO oo quus ka muujiyay doorashada 2016 iyo hadalki.... - Caasimada Online\nHome Warar FARMAAJO oo quus ka muujiyay doorashada 2016 iyo hadalki….\nFARMAAJO oo quus ka muujiyay doorashada 2016 iyo hadalki….\nMuqdisho (Caasimada Online) – Ra’iisul wasaarihii hore ee Soomaaliya Maxamed Cabdulaahi Farmaajo ayaa rajo xumo weyn ka muujiyay in doorashada sanadkaan ay dhacdaa waqtigii lagu balamay, maadaama wali aan wax badan la qaban.\nMaxamed Cabdulaahi Farmaajo ayaa wuxuu walaac ka muujiyay in waqtiga balanta doorashada dhicin, maadaama la doonayay in la qabto ku dhaqan jadwalka horey loo dajiyay.\n“Weli ma muuqato in doorashada ay ku dhici doonta waqtiga ay iyagu qabsadeen ee September ah August-ama Baarlamaanka la dooran doono, marka jadwalka la eego maanta waxay ahayd in Oday dhaqameedyada diyaariyaan liiska ergooyinka codka bixinaya”ayuu yiri Farmaajo.\n“Iyaga oo tixgelinaya kuraasta sida gaarka ah loo siiyey Haweenka, laakiin hadda waxaan ognahay in aan la qaban howlihii loo baahnaa laga soo billaabo 24-kii June aan la qaban, guddiga khilaafaadka inaan la sameynin, wacyigelintii dadweynaha inaan la sameynin, marka gaab ayaa jira.”Ayuu yiri Farmaajo\nDhinaca kale Farmaajo ayaa ka hadlay caqabada uu u malaynayo iney xiligan hortaagan tahay doorashooyin ka dhaca dalka SOomaaliya oo dadka dhan ku qanacsan yihiin, iyo hadalkii Xasan Sheikh uu jeediyay maalintii ciida.\n“Waxaa ku hor gudban waxyaabo badan, waxaan ognahay Madaxweynaha in maalintii Ciidda uu yiri dadka wax tilmaamaya oo wax ka sheegaya wixii aan la qaban waa cadow, runtii madaxweynaha waxa uu iloobay inay nasteexo u tahay haddii wax loo tilmaamo inay tahay wax la saxayo oo ka qaldan, laakiin inuu ku tilmaamo cadow ma wanaagsaneyn”\nFarmaajo ayaa hadalkaan jeediyay kadib wareysi uu siiyay Idaacadda goobjog oo kamid ah idaacadaha Muqdisho.


Gudoomiyaha Baarlamaanka oo ka hadlay Go’aankii Madaxweynaha ee ahaa in la baarayo Xildhibaanada – Mareeg.com somalia, World News and Opinion.\nGudoomiyaha Baarlamaanka oo ka hadlay Go’aankii Madaxweynaha ee ahaa in la baarayo Xildhibaanada\n10th February 2016 MAREEG Af Soomaali 0\nGudoomiyaha Baarlamaanka Jamhuuriyadda Soomaaliya Maxa’ed Sheekh Cusmaan Jawaari oo Maanta Shir Gudoomiyay Kulan ay Xildhibaanada ku yeesheen Xarunta Golaha Shacabka ee magaalada Muqdisho, ayaa waxa uu soo hadal qaaday Hadalkii Madaxweynaha ee ahaa in la baarayo Xildhibaanada.\nGudoomiye Maxa’ed Sheekh Cusmaan Jawaari, ayaa waxa uu tilmaamay in isaga iyo Ra’iisul Wasaare Cumar C/rashiid Cali Sharmarke ay kawada hadleen arinta ku saabsan Baaritaanka Xildhibaanada, waxaana uu sheegay inay isla garteen dhowrsista Xasaanada Xildhibaanada Soomaaliya.\nWuxuu sheegay Gudoomiyaha Baarlamaanka inuu ka codsaday Ra’iisul Wasaaraha inuu amar ku siiyo Laamaha Amaanka dalka iyo Ciidanka AMISOM inaan la baarin Xildhibaanada, inta ay Mas’uuliyiinta Hay’adaha amaanka wax ka waydiinayaan Baaritaanka.\nDhanka kale, Xildhibaanada Baarlamaanka ayaa Maanta waxay sameeyeen akhrinta saddexaad ee Sharciga Maareynta Masiibooyinka, iyadoo Xeer-hoosaadka Baarlamaanka uu tilmaamayo in Sharciyada loo soo gudbiyo Xildhibaanada ay maraan akhrinta 1-aad, 2-aad iyo 3-aad kadibna la meel marinayo.\nUgu danbeyntii, Mudaniyaasha Baarlamaanka Soomaaliya ayaa waxaa horyaalla Ajandooyin badan oo loog afadhiyo inay ansixiyaan kahor inta aan la gaarin Doorashada Bisha August.


Al-Shabaab oo shaacisay qabiilka iyo xogta ninkii isku qarxiyey Xildhibaan Aamina - Caasimada Online\nHome Warar Al-Shabaab oo shaacisay qabiilka iyo xogta ninkii isku qarxiyey Xildhibaan Aamina\nAl-Shabaab oo shaacisay qabiilka iyo xogta ninkii isku qarxiyey Xildhibaan Aamina\nBeledweyne (Caasimada Online) – Kooxda Al-Shabaab ayaa baahisay macluumaadka ninkii 23-kii bishaan isku qarxiyey Xildhibaan Aamina Maxamed Cabdi, xilli ay ku sugneed afaafka hore ee xerada Lamagalaay ee magaalada Beledweyne.\nWarbaahinta taageerta kooxda ayaa baahisay cod laga duubay Maxamuud Cabdulqaadir oo ahaa wiil 25-sano jir ah, kaas oo isku qarxiyey Allaha u naxariistee Xildhibaan Aamina Maxamed.\nSida uu codkaan la baahiyey ku sheegayo Maxamuud ayaa ka dhashay beesha Mareexaan, wuxuuna ka sii ahaa Jufada Cali-Dheere.\nSidoo kale Maxamuud Cabdulqaadir ayaa sheegay in sanadkii 1997-kii uu ku dhashay magaalada Beled-Xaawo ee gobolka Gedo, halkaas oo ehelkiisu ay deganyihiin.\nNinkaan oo intii uusan is-qarxin laga duubay ku dhawaad 20 daqiiqo oo cod ah, wuxuu ku celcelinayaa in la jahaado oo gaalada lala diriro, laakiin dadkii uu isku qarxiyey dhamaantood waxay ahaayeen Muslimiin, Soomaali, reer Beledweyne ah.!\nXildhibaan Aamina Maxamed Cabdi oo aheyd gabar ahlu diin ah ayuu toos u beegsaday ninkaan oo isku qarxiyey, waxayna geerida dadka kale ee Aamina la dhintay ay kor u dhaaftay 50 qof, halka in ka badan 100 kalena ay ku dhaawacmeen.\nSanadkii 2016-kii ayuu Maxamuud oo Beledweyne isku qarxiyey 23-kii bishaan ku biiray kooxda Al-Shabaab, mudo ku dhow todoba sano oo uu ka barbar dagaalamayey, Al-Shabaab waxay sheegeen inay mahdiyeen sida uu Maxamuud daacad ugu ahaa howlgallada kooxda.\nSidoo kale Al-Shabaab warbixinta ay soo saareen waxay ku sheegeen in ninkaan uu intiisa badan ka howlgeli jiray gobolka Mudug, iyadoo bilihii u dambeeyey loo soo wareejiyey gobolka Hiiraan, halkaas oo ugu dambeyntii uu noloshiisa ku soo afjaray, kuna galaaftay nolosha tobanaan qof oo aan waxba galabsan.\nWeerarrada oo is xigay ayaa gaarayey ugu yaraan laba qarax, kuwaas oo ka kala dhacay banaanka hore ee xerada Lamagalaay oo Aamina lagu beegsaday iyo kan labaad oo ka dhacay irida isbitaalka weyn ee magaalada Beledweyne.\nAl-Shabaab warbixintaan kuma soo darin, hadii uu jiray qof kale oo waday gaarigii ku qarxay banaanka isbitaalka, kaas oo loogu tala galay in lagu dhameystiro dhaawaca Aamina, balse geystay khasaaraha ugu badan ee soo gaaray dadka, sidoo kalena burburiyey dhamaan qeybihii uu ka koobnaa isbitaalkaas.


Gabar saakay Maherkeeda loo balansanaa oo geeriyootay iyo Farxadii oo murugo isku bedeshay | Entertainment and News Site\nHome » News » Gabar saakay Maherkeeda loo balansanaa oo geeriyootay iyo Farxadii oo murugo isku bedeshay\nGabar saakay Maherkeeda loo balansanaa oo geeriyootay iyo Farxadii oo murugo isku bedeshay\ndaajis.com:- Waxaa saakay magaalada Hargeysa ee caasimadda maamulka Somaliland ka dhacday dhacdo murugo badan xumbaarsan, kadib markii ay geeriyootay gabar saakay loo balansanaa in maherkeeda uu dhaco.\nFaadumo Ismaaciil iyo Khaalid Maxamed ayaa saakay lagu waday in maherkoodu ka dhaco hotel kuyaala magaalada Hargeysa, hasa ahaatee maherka waxaa kasoo hormaray geerida Faadumo oo naf baxday saacado kahor inta uusan dhicin maherkeeda.\nXubno katirsan ehelada gabadhan geeriyootay ayaa laga soo xigtay in uu kusoo booday xanuunka dhiigkarka oo sababay geerideeda, waxaana farxadii iyo reynreyntii loogu diyaar garoobayay maherka Faadumo isku bedeshay murugo xanuun badan.\n“Ma jirin xanuun weyni, Kuma ay dhiman shil, Waa ay nabad iyo caafimaadqabtay, Shalay ayaa lagu booday, waxana la filayay inay ka soo rayso, saaka waxa guurkii beddelay geeri,” ayuu yiri mid kamid ah asxaabta gabadhan geeriyootay.\nGeerida gabadhan ayaana si weyn loogu hadal hayaa baraha bulshada iyo warbaahinta qaar, waxaana dhacdadan aad uga naxay dadkii Soomaaliyeed ee maqlay iyagoona ilaah uga baryay in uu u naxariisto dambigeedana dhaafo.


Codsashada Shaqo Marka aad heshid shaqo aad rabtid, waxa aad u baahan doontaa inaad codsatid. Waxa jira dad badan oo shaqo codsanaya, sidaa daraadeed dhib bay noqon kartaa inaad heshid shaqo xiitaa haddii aad leedahay farsamooyinka shaqo ee shaqo-bixiyhu rabo. U hubso inaad codsatid dhawr shaqo. Shaqo-bixiyeyaasha qaarkood waxay rabi doonaan in la sameeyo kaliya codsi qoraal ah (application) qaarna waxay rabi doonaan oo kale waraaqda koobitaanka taariikh shakhsiyeedka (resume), iyo waraaq hordhac ah (cover letter), ama labadaba.\nWax ka baro codsiyada shaqada, waraaqaha koobista taariikhda qofka iyo waraaqaha lifaaqa ah iyo sida loo codsado shaqooyin. Codsashada Shaqo\nKu soo dhowow Buuga shaqa ka Raadinta Internetka ee looga talo galay laba Af-yaqaanada Isudiyaari shaqa ka codsiga Internetka, ka baar kana buuxi shaqooyinka Internetka adiga oo adeegsanaya (E-mail) marka aad la xiriireysid goobaha shaqada, tixraaca macnaha ereyadan xidigta ku suntan (*) ka eeg bogga ugu dambeya buugan.\nKu soo dhawow Laybareeriga Degmada King County Laamo badan oo uu leeyahay laybareerigu ayaa bixiya fasallo ama waxbarasho BILAASH AH, oo ay ku jiraan Barashada Ingiriisiga Luqad Labaad Ahaan (ESL), Barnaamijka Wakhtiga Hadadlka (Talk Time) iyo Muwaadinnimada. Sidaa daraadeed sii mar Laybareeriga Degmada King County si aad u soo qaadatid qoraalka Wakhtiga Hadalka (Talk Brochure) oo aad u ogaatid fasallada laga bixinayo meel kuu dhow ama nagu soo booqo bartayada internetka oo ah www.kcls.org/esl/soomali/. Waxa aanu rajeynaynaa inaan dhakhso kuu aragno.


Raad-raacii Duufaantii Harvey | Saadaasha Shabakadda\nDuufaanta Harvey, oo laga arkay dayax gacmeedka\nToddobaad ayaa laga joogaa markii aan wax ka qoreynay duufaantii ku dhufan lahayd Texas, duufaanta duufaanka. Waxay xitaa gaartay qeybta 4, xoog aad uga weyn sidii la filayay. Khasaaraha ay ka tagtay ayaa aad uga badan inta laga filan karo. Iyo waqtigaan oo dhan karbaash aagga ayaa sii wadi doonta inay woqooyi u dhaqaaqdo iyadoo ah duufaan kuleyl ah maalmaha soo socda.\nKhasaaraha la soo saaray waxaa sabab u ahaa inta badan Fadhiidnimada Harvey ee aagga, aad buu u dheeraaday isla goobta. Socdaalkan aan caadiga ahayn wuxuu sii xumeeyay daadadka ka dhacay Houston, ilaa heer laga garaaco diiwaanka daadadka ayaa soo gaadhay qaaradaha Mareykanka. Rikoorkii hore waxaa soo saaray Hurricane Amelia sanadkii 1978, iyadoo ugu badnaan ay roobkeedu gaarayo 48 inji. Harvey wuxuu garaacay 51,88 inji (in ka badan 1,30 mitir) Talaadada, waxaana la filayaa roob badan.\n1 Trump ayaa booqday aagga ay dhibaatadu ka dhacday\n1.1 Harooyinka buux dhaafiyay\n2 Coldplay wuxuu sameeyaa "Houston" sharafka kuwa ay dhibaatadu saameysey\nTrump ayaa booqday aagga ay dhibaatadu ka dhacday\nTrump wuxuu u taagan yahay midnimo dhammaan dadka aagga ku waxyeeloobay (NBC News)\nXilliga uu Trump booqanayay aagga ay dhibaatadu ka dhacday, laba barkadood ayaa shalay buux dhaafiyay. Cawaaqibta Harvey ee ka carootay aagga sida haddii aysan waligeed baxsan doonin, ayaa lagu qasbay inay ka baxaan degmo koonfur-bari ka xigta Houston, aagga ugu badan ee ay saameysay.\nTirinta ayaa durba kor u dhaaftay 16 qof, kumanaan dad ah ayaa la badbaadiyay, tobanaan kunna waa laga daad gureeyay aagga, inta badan aagga Houston, hadda waa daadad. Sidoo kale waa magaalada afraad ee ugu dadka badan Maraykanka, oo ay ku nool yihiin in ka badan 2 milyan. Kharashyada waxyeellada ayaa durbaba sii kacaya heerkii ay ka tagtay duufaantii Katrina sanadkii 2005, oo sidoo kale dhacday intii u dhexeysay 23 ilaa 31 Agoosto.\nTani waxay leedahay saami tiradeed. Qofna weligiis ma arag wax la mid ah »Kuwani waxay ahaayeen ereyadii Donald Trump ee shirkii lagu qabtay Corpus Christi, oo uu guddoominayey Guddoomiyaha Gobolka Texas, Greg Abbot. Madaxweynaha Mareykanka ayaa ka faa’iideystay fursad uu ku aqoonsado kuna amaano shaqada meydadka iska kaashanaya gargaarka dadka ay dhibaatadu saameysey. Ku boorri oo ku dhiirrigeli in la sameeyo "si ka wanaagsan sidii hore", si 5 ama 10 sano gudahood aan loo odhan karin wax kasta oo suurtagal ah lama qaban. Qaar ka mid ah sawirrada Panorama waxaa laga soo duubay fiidiyowgaan oo laga helay wararka FOX. Dheeraad ah, Waxay kaloo faallo ka bixinaysaa cawaaqibka caabuqyada laga yaabo inay leeyihiin, cayayaanka sida kaneecada, xasaasiyada iwm.\nHarooyinka buux dhaafiyay\nCawaaqibta ka dhalan karta buuxdhaafka keydadka, Barker iyo biyo xireennada Addick, ayaa ka muuqda sawirrada soo socda. Si aad u badan sidaas Waaxda Adeegga Saadaasha Hawada ee Qaranka waxay ku dartay khariidadda laba midab oo dheeri ah oo lagu cabbiro roobka. Taariikh ahaan, khariidada waxaa lagu xardhay 15 inji oo roob ah, laga bilaabo hadda furka cusub wuxuu noqon doonaa 30 inji. Waxaan arki karnaa kala duwanaanshaha cabbirka khariidada u muuqata daqiiqadda 1:20 fiidiyaha.\nRoobabka laga filayo aagga waxay qiyaastii yihiin 5 inji maalintii 2/3 maalmood oo dheeri ah. Heerarka webigu waa kuwo taariikhi ah, sida daadadka oo kale. Waxaa la filayaa, marka lagu daro tirada dadka ay dhibaatadu saameysey, in maalmaha soo socda ilaa 450.000 qof ayaa codsanaya caawimaad wixii cawaaqib xumo ah ee ka dhasha in la helo.\nColdplay wuxuu sameeyaa "Houston" sharafka kuwa ay dhibaatadu saameysey\nKooxda Ingiriiska, ayaa u hibeeyay hees la yiraahdo "Houston", oo markii ugu horreysay iyo markii ugu dambeysay ka dheelay riwaayad ka dhacday magaalada Miami ee gobolka Florida. "Waxaan ku soo kornay jacaylka muusikada waddanka, waana taas waxa aan ka fikirno markaan tagno Texas"ayuu yiri Coldplay-singerwriter-songwriter oo si xamaasad leh u muujiyay intii lagu guda jiray riwaayadda.\nKumanaan qof ayaa ku darsaday gargaarka, sheekooyinka qaarkoodna waligood lama ogaan doono. Xitaa weriye joojiyay gaari booliis si uu u caawiyo darawal gaari xamuul ah oo aan ka soo dagi karin gaarigiisa. Ugu dambayntii ninka waa la badbaadin karay, isagoo uga mahadcelinaya mahadnaq iyo mahadnaq wixii ay u geysteen.\nWaxaan sagootineynaa ka tagista duubista heestaan Coldplay kanaalka rasmiga ah. Halkaan waxaan sidoo kale ka rajeyneynaa in magaaladan weyn ee lagugu diray hawada sare, ay ka soo kabaneyso sida ugu wanaagsan ee suurtogalka ah.\nWadada buuxda ee maqaalka: Saadaasha Shabakadda » Saadaasha hawada » Raad-raacii Duufaantii Harvey


Tahriibka tacsiyo kaliya ku ma filna! W/Q: Cabdulqaadir Cali Axmed | Laashin iyo Hal-abuur\nTahriibka tacsiyo kaliya ku ma filna! W/Q: Cabdulqaadir Cali Axmed\nTahriibka tacsiyo kaliya ku ma filna!\nUgu horreyn, waxaan murugada la qaybsanayaa, dadka ay ehelkoodu ku dhammaadeen badda, dadkaas dhintay qaar aan garanayay waxay ahaayeen kuwo jaamacado ka baxay, oo weliba lahaa xirfado uu qaranku u baahnaa. Waxay ahayd dhacdo naxdin leh; in tiro intaas la eg, oo weliba da’yar u badan, uu halmar waddanku waayo. Waxay i xasuusisay sida uusan dadkeennu u xisaabsanayn. Dhacdadan iyo kuwo la mid ahi, way sii socon doonaan, inta dalku uu yeelanayo hoggaan ay dhallintu hoos harsato, hammigoodana horumariya.\nWaxaa arrin laga xumaado ah, in dad badani ay dhallinta dhimatay dhaliileen! Qaar ayaa da’yarta dhimatay ku tilmaamay NAF HALLIGAYAAL! Kuwo kale waxay ku andacoodeen, in dadka dhintay ay ahaayeen kuwo aan mas’uul ahayn! Iyaga oo leh: waalidkood ayay qasaariyeen. Waxaan arkay qof soo qoray dhallinta dhimatay kuwo baahan ma ahayn, oo way lebbisnaayeen, wayna weji qurxoonaayeen! Oo Baahi maxaad u taqaan? Is waydii waalid qof uu jeclaa ka dhintay sida uu hadalkaadu u saameyn karo, marka aad wilkiisii/gabadhiisii dhimatay/dhintay ku tilmaanto qayru mas’uul? Ka feker sida uu dareenkeedu noqon doono, marka aad ku tiraa hooyo wiil ay dhashay oo ay jecleyd, lacag dayn ah ku dirtay, welina deyntii lugu leeyahay, ma baahnid, saboolna ma tihid?.\nTan ka sii daran ayaa ah, kuwo badda hadda lagu halaagsamay maray, ha yeeshii, uu Alle badbaadiyay, oo haddana dadkan le’day cambaareynaya, oo ku tilmaamaya, dhallinyaro jirran oo qaba cudur (BUUFIS), balse, aysan jirin sabab ku qasbaysa in ay baddaas maran!Dadka qaar ka mid ihina, waxay leeyihiin ma waxay cunaan ayay waayeen? Maxaa wada! Noloshu cunno oo kali ah ma ahan, nolosha ay dhallintu rabto ma ahan nabad oo kali ah, noloshu waa caddaalad, xorriyad, shaqo, hammi iyo in uu kuu muuqdu mustaqbal ifaya, oo aad ku qanacsantahay. Aad ayaan uga xumahay, in dadka qaar baahida dhallinta barbardhigaan tan dadka waaweyn! Dhallinta waxaa ku jirta tamar dheeri ah, waxayna u baahanyihiin nolol u qalanta da’dooda.\nHubaal dhallintaasi waxay raadinayeen: caddaalad, nabadgelyo, caafimaad, shaqo, waxbarasho iyo nolol aayatiin leh.\nHalabuur Bashiir M. Xersi, ayaan ka hayaa:\nDhallinta dhooftay maxay dhibsadeen?\nDhoofka dhallinta ee xilligan waxa , oo ugu badani waa shaqa la’aan, caddaalad darro iyo tayada aqoonta dalka oo liidata.\nXagga shaqada, dhallinta waxay aamminsanyihiin – gaar ahaan kuwa gudaha ku koray, kuna waxbartay-, in ay shaqooyinka sarsare u xiranyihiin dad waaweyn, oo madax sare ka gows haysta. In kasta oo shaqa la’aan guudi ay dalka ka jirto, haddana, dhallinta ayaa ah kuwa ugu badan ee dhadhamiyay qaraarka shaqa la’aanta. Waxaa kale oo qayb ka ah waddaniyad la’aan -aysan dhallintu sabab u ahayn-, maxaa yeelay, waalidkood iyo macallimiintooduba ku ma barbaarin dal jacayl. Sababaha keena, in aad dalka jeclaato waxaa qayb ka ah, in aad xaqaada ka hesho.\nWaxaan si xoogleh u aamminsanahay, in dhallinteennu aysan ahayn dad xun, oo dalka neceb, ha yeeshee, la nacsiiyay. Waxaan u arkaa, in da’yarta la gabay, oo aan la siin wixii ay xaqa u lahaayeen.\nBulshada Soomaalida oo dhan ayaa dhibban, laakiin dhallinyarada ayaa ah kuwa dhibku si lixaad leh u saameeyay. Ogow dhallinta baahideedu waa mid gaar ahe.\nTahriibka sidee lagu joojin karaa?\nDhibaatada tahriibtu waa mid haysata waddammo badan, oo xitaa nabadgelyo ahaan aad u wanaagsan, taasi waxay na tusaysaa, in dhallinta waxa eryayaa, aysan ahayn colaad oo kali ah, marqaatina waxaa kuugu filan: Hargeysa iyo Burco oo nabad ah ayaaa laga tahriibaa, haddaba, waxaan hoos ku soo bandhigayaa -si kooban- dhowr qodob, oo ugu yaraan yareyn karta dhoofka dhallinta Soomaaliyeed, waxaana ka mid ah:\nIn dhallinyaradu ay dalkooda aamminaan, ayna sameeyaan dulqaad, dadaal iyo halabuur.\nIn dhallinyaradu aysan quursan shaqooyinka yaryar, ayna ogaadaan, in ay wanaagsantahay, in nolosha meel hoose laga billaabo.\nIn waalidiinta Soomaalidu ay mas’uuliyaddooda qaataan, ayna carruurtooda jecleysiiyaan waddanka, kuna baraarujiyaan, dhibka uu la kulmi karo qofka tahriib u bareeraa.\nIn qurbajoogtu ay ka run sheegaan nolosha dibadda taalla, ayna dhallinyarada si cad ugu sheegaan, in sida ay is moodsiyeen aan wax u jirin.\nIn dowladda dhexe iyo maamullada hooseba, ay dejiyaan siyaasad horumarineed, oo dhalinyarada u gaar ah, taas oo dhab ah, ee aan ahayn midda hadda la sheego ee ah: Qawda maqashii, waxna ha u qaban.\nIn ganacsatada Soomaalidu ay maalgelin xoog leh sameeyaan, dhallinyaradana ay u sameeyaan shaqa abuur, iyaga oo qof kasta ku texgelinaya: aqoonta, kartida iyo xirfadda uu leeyahay.\nIn la sameeyo ururro dhallinyaro iyo kuwo bulsho, oo ka shaqeeya, wacyigelinta, dhiirrigelinta iyo tababaridda da’yarta. Tahriib ha u tallaabsane tartiibso.


AMISOM “Duullaanka Cusub ee aan Koonfurta Soomaaliya ku Qaadnay Waxaan Hadiyad uga Dhignay Barack Obama” | Voice Of Somalia\nCiidamada shisheeye ee kusoo duulay wadanka Soomaaliya ayaa si kama dambeys ah u bah dilay DF, iyagoo sidoo kale Shacabka Soomaaliyeed u muujiyay iney gumeystayaal yihiin.\nSaraakiil ka tirsan shisheeyaha ayaa maalintii shalay ka dhawaajiyay in duullaanada ay ku qaadeen Baardheere iyo Diinsoor yihiin, kuwa loogu hadiyadeynayo madaxweynaha Mareykanka Obama oo Jimcaha u billaabanayo safaradiisa Nayroobi iyo Adis-ababa.\nHadalkan oo ay si aad ah u baahiyeen warbaahinta reer galbeedka iyo kuwa Afrika qaarkood, ayaa meesha ka saaray hadaladii ay shisheeyaha ku hadaaqi jireen kolka ay dhul qabsadaan, iyagoo sheegi jiray in cidda ay u qabteen ay tahay DF.\nIney maanta yiraahdaan Obama ayaan u qabaneynaa ama u hadiyadeeneynaa, waxay si rasmi ah u muujineysaa inaaney DF kalimad ku lahayn duullaanka. Sidoo kale waxaa soo baxaya in ciidamada shisheeye ay wakiil duullaaneed ka yihiin Mareykanka oo horaantii sagaashanki ku jabay Soomaaliya.\nMaxaa Keenay In DF La Siin Waayo Magaca Duullaanka?.\nKhasaare culus ayaa ciidamada shisheeye kasoo gaaray gulufka dagaal ee ay usbuucii lasoo dhaafay soo billaabeen kuwaasoolaga dilay saraakiil iyo ciidamo badan.\nSidoo kale waxay la kulmeen weeraro adag oo uu ku jiro nooca naf hurnimada, waxaana xusid mudan in ujeedada intaas oo dhan loo sameynayo ay tahay sidii Mareykanka dhaqaale looga heli lahaa.\nIska daa wax kale, xitaa waxay ciidamada shisheeye ku kala tartamayaan xasuuqa shacabka. Itoobiya ayaa waxay 55 shacab ah ku xasuuqday Bakool, Uganda waxay marko ku gumaadeen 22 qof oo marras ah, halkas sidoo kale ay gaari PL ah ku rasaaseeyeen wadada warshadaha ee magaalada Muqdisho.\nArimahan iyo kuwa kale oo ay shisheeyuhu dhaqaale uga raadsanayaan Obama ayaa u sabab ah iney meesha ka saaraan magaca DF ee ay isticmaali jireen sida ay ku waramayaan siyaasiyiin xog ogaal ah oo magacooda u qariyay sababo ammaan.\nHadalka kasoo baxay ciidamada shisheeye ee ay ku sheegeen in qabsashada degmooyinka qaar ay hadiyad uga dhigayaan Obama ayaa umada Soomaaliyeed uga dhigan mid ay wax ku qaataan.\nSidoo kale warkan ayaa si cad u muujinaya heerka uu gaarsiisan yahay dulmiga lagu hayo dadka muslimiinta ah, maadaama xasuuqooda iyo bara kicintooda soo dhaweyn looga dhigayo madaxweyne Obama.\nDHAGEYSO:Hogaamiyaha Suufiyada Gedo Aw-Libaax Hogaamiyaha Suufiyada Gedo Aw-Libaax “Adeer Baardheere Anaga iyo Itoobiya ayaa Qabsanay wax Jubbaland iyo Kenya layiraahdana ma arag anigu”


Ogaden News Agency (ONA) – Jaaliyada Soomaaliyeed ee Canaada oo ka hor-timid go’aankii dowladda Soomaaliya.\nJaaliyada Soomaaliyeed ee Canaada oo ka hor-timid go’aankii dowladda Soomaaliya.\nPosted by Wariye Qaran\t/ August 9, 2018\nSoomaalida ku dhaqan dalka Canada qaarkood ayaa si xoogan uga hor timid go’aankii dowladda Soomaaliya ay isku barbar taagtay dowladda Sacuudiga oo khilaaf dhinaca Dibloomaasiyadaha uu kala dhaxeeyo dalka Canada.\nQoraalka ka soo baxay wasaaradda arrimaha dibedda ayaa lagu sheegay in Soomaaliya ay garab taagan tahay dalka Sacuudiga islamarkana ay ka soo horjeedo fara-galin mar-naba lagu sameeyo arrimaheeda gudaha.\nCanada ayaa ka dalbatay dowladda Sacuudiga sii deynta haween walaalo ah oo u dhaq dhaqaaqa xaquuuqdaha aadaha kuwaa oo lagu kala magacaabo Rayf Badawi iyo Samar Badawi, taasoo siweyn uga carreysiisay Boqortooyada Sacuudiga.\nJaaliyada ayaa sheegtay in go’aankan ay qaadatay dowladda Soomaaliya uu yahay mid lagu deg degay, iyaga oo sheegay in Canada ay marti-galisay tiro badan oo Soomaali, loogana baahnaa dowladda Soomaaliya ku ixtiraamto dowladda Canada sida wanaagsan oo ay u soo dhaweysay dadka Soomaaliyeed, mar walba-na ka fiirsato go’aammada siyaasiga ee la xiriira arrimaha dibadda oo ay qaadaneyso.\nQaar badan oo ka mid ah xubnaha golaha Wasiiradda xukuumadda Soomaaliya ayaa iyagu heysta dhalashada dalka Canada waxaana ka mid ah Wasiirka arrimaha dibedda Axmed Ciise Cawad oo soo saaray go’aan-kan lagu taageeray Sacuudiga.


Ciidamada ayaa gacanta kusoo dhigay askari dad shacab ku dilay Gaalkacyo - Muqdisho Online. Caasimada Muqdisho\nHome Wararka Ciidamada ayaa gacanta kusoo dhigay askari dad shacab ku dilay Gaalkacyo\nCiidamada ayaa gacanta kusoo dhigay askari dad shacab ku dilay Gaalkacyo\nCiidanka amniga Magaalada Gaalkacyo ee Xarunta Gobolka Mudug ayaa gacanta kusoo dhigay Askari ka tirsan Ciidanka Booliska Maamulka Puntland oo dhawaan halkaas ku dilay dad shacab ah oo kamid ahaa dadka deegaanka.\nTaliyaha qeybta Mudug Muumin Cabdi Shire ayaa sheegay in laamaha amniga ay sameeyeen howlgal kala duwan oo lagu raadinayay Askarigaas oo si bareer u dilay Nin Ganacsade ahaa oo lagu magacaabi jiray C/llaahi Daahir Aadan iyo laba qof kale.\nTaliye Muumin Cabdi oo warbaahinta la hadlay ayaa u sheegay in Askariga gelinkii dambe ee shalay lagu qabtay degaanka Shakaal ee hoostega degmada Jariiban ee Gobolka Mudug, isla markaana la xiray.\nIsaga oo sii hadlaayay Taliyaha ayaa waxaa uu tilmaamay in labada qof kale ee shacabka ahaa ay ku dhinteen Israsaaseyn dhexmartay Askariga dilka geystay iyo Ciidamo ka tirsan Puntland oo xiligaas doonayay inay gacanta ku dhigaan Askarigaas, hayeeshee rasaasta ay haleeshay laba ruux oo goobta ka Agdhawaa.\nUgu dambeyn Taliye Muumin Cabdi Shire ayaa sheegay in Askarigaas cadaalada la horgeeyn doono, wuxuuna Askarta Booliska ee ku sugan gudaha Magaalada Gaalkacyo uga digay in dadka shacabka ah ay dhibaato u geystaan.\nPrevious articleGudoomiye Mursal oo kulan laqaatay Laftagareen & Waare\nNext articleBooliska Galmudug oo qabtay Midka mid ah ragii kufsaday Xamdi


Hay'ada Caafimaadka Sweden oo badashey Sharciyada Karantiilka iyo Kuwa Shaqooyinka ee Dadka Xanuunka Qaba\nHomeWararka CaalamkaHay’ada Caafimaadka Sweden oo badashey Sharciyada Karantiilka iyo Kuwa Shaqooyinka ee Dadka Xanuunka Qaba\nJanuary 21, 2022 Wararka Caalamka, Wararka Maanta, Wararka Sweden 0\nDowlada Sweden ayaa guud ahaan isbadal ku sameysay Xeerarka dhanka karantiilka ee wadanka ka jira oo saameyn xoogan ka dhalatay.\nSharciyada iyo Xeerarka la badalay waxaa kamid ah in Qofka uu Shaqadiisa aadayo xitaa hadii qof qoyska kamid ah uu qabo xanuunka.\nin dadka aan laga maarmin dhanka shaqada ay shaqada tagi karaan marka qofk qosyka kamid ah uu qabo xanuunka iyadoo la eegayo qataraha jira.\nXeerarka Karantiilka ee la badaley\nTalooyinka cusub waxaa ka mid ah in laga dhaafo Karantiilka Qofka xiriir la sameeyay Qof qaba cudurka ee jooga guriga uuna aadi karo Shaqada ama iskuulka hadii\nHaddii ay qaateen qiyaasta saddexaad ee tallaalka.\nHaddii ay qaadeen cudurka ‘coronavirus’ saddexdii bilood ee la soo dhaafay.\nHaddii loo baahdo, shaqaalaha muhiimka ah ee hawlaha muhiimka ah waxay ku soo laaban karaan shaqada xitaa haddii xubin qoyska ka mid ah uu cudurka qabo. Tani waxay u baahan tahay in la qaado tallaabo lagu dhimayo khataraha.\nMuddada joogitaanka guriga marka uu jiro qof cudurka qaba guriga ayaa laga badaley 7 ilaa 5 maalmood qof kasta.\nQof kasta oo qaba COVID-19 wuxuu ku laaban karaa shaqada ama dugsiga ka dib ugu yaraan shan maalmood, haddii labadii maalmood ee la soo dhaafay ay asymptomatic ahaayeen kuwa aan muuqan. Tani waxay sidoo kale khuseysaa kuwa aan awoodin inay Corona iska qaadaan.


“Lama Dafiri Karo In Dildilaac Ku Yimi Midnimadii, Wadajirkii Iyo Is-Ahaanshihii Shacbiga Somaliland” ..Guddoomiye Cirro | Foore News\nHome Warar “Lama Dafiri Karo In Dildilaac Ku Yimi Midnimadii, Wadajirkii Iyo Is-Ahaanshihii Shacbiga...\n“Lama Dafiri Karo In Dildilaac Ku Yimi Midnimadii, Wadajirkii Iyo Is-Ahaanshihii Shacbiga Somaliland” ..Guddoomiye Cirro\nHargeysa, April 01, 2021-(Foore)- Guddoomiyaha Xisbiga Mucaaradka ah ee WADDANI Cabdiraxmaan Maxamed Cabdilaahi Cirro ayaa khudbad dhinacyo badan taabanaysay ka jeediyey shirkii saddexaad ee Golaha dhexe ee Xisbiga WADDANI ,taas oo u dhignay sidan tan:- Waxa uu ka qaybgalay laba doorasho: Doorashadii Golayaasha Deegaanka ee November 2012kii iyo tii Madaxtooyada ee November 2017kii.\nLabada doorashaba Xisbigu waxa uu ka helay natiijo wanaagsan. Xisbiga WADDANI muddaddii u dhaxaysay aasaaskiisii iyo maanta waa uu koray waxa uuna ku korayey dedaalkii iyo tacabkii aad geliseen xubnihiinna halkan fadhiya iyo cudduda taageerayaashiisa tirada badan ee ku fidsan dalka gudihiisa iyo dibediisaba. Taasi waxa ay dhashay in Shacbiga Somaliland ay u qiraan isla markaana uu yahay Xisbiga ugu balaadhan uguna taageerada badan maantadaa aynu joogno. Waxaa Xisbigu maantana diyaar u yahay ka qaybgalka doorashada isku sidkan ee Golaha Wakiilada iyo Golayaasha Deegaanka taas oo mar seddexaad (3aad) ka marag kici doonta InshaAllaahu, taageerada iyo kalsoonida uu ka haysto Xisbigu Shacbiga Somaliland.\nQIIMAYNTA XAALADDA GUUD EE DALKA:\nIntaas kaddib, Walaalayaal, maanta waad ka wada dheregsan tihiin xaaladda guud ee dalku, halka ay marayso balse aan dhawr qoddob is dul taago: Nasiib darro, waxaa inoo wada muuqda Nidaamkii dowladnimo,wadatashigii, wax-wada-lahaanshihii,kalsoonidii lagu qabay hay’adaha dawladda oo daciifay. Cabudhinta xukuumadda ee Saxaafadda madaxa bannaan, xadhiga muwaadiniinta ee aan loo miidaan dayin loona marin dariiq sharciya, ku tumashada xuquuqal insaanka waxa ay dalka u horseedi karaan in dawladnimadii iyo dimuqraadiyaddii labaduba innaga saqiiraan. Naawilaaddii iyo rejadii shacbigu ay ka qabeen dowladnimada, caddaaladda, nidaamka iyo kala-dambaynta oo hoos u dhacday khatarna ugu jira in ay gaadhaan meel aan laga soo kaban karin. Tusaale ahaan, waxaa meesha ka baxay kala-madax bannaanidii iyo isla xisaabtankii uu Dastuurku ku waajibiyey ee Waaxaha Qaranka ee kala ah Fulinta, Garsoorka iyo Xeer-Dejinta. Waxaa shacbigu ku niyadsan yahay, in Golaha Wakiilada ee cusubi, gudan doonno waajibkiisa la xisaabtanka xukuumadda, kaalinta shacbigu tebeyana buuxin doono.\nMidnimada iyo wadajirka shacbiga:\nWalaalyaal, maanta lama dafiri karo in dildilaac ku yimi midnimadii, wadajirkii iyo is-ahaanshihii bulshonnimo ee Shacbiga Somaliland. Waxaa soo baxay magacyo cusub oo ka markhaatiya sida bulshadu u sii kala irdhoobayso sida Beesha Dhexe iyo Beelaha Darafyada iyo magacyo iyo sifooyin kale oo aad ka warqabtaan. Muddadii ay jireen xukuumadihii kala danbeeyey ee Xisbiga KULMIYE,waxaa xoogaysatay qabyaaladda iyo kala qayb sannaanta. Waxa soo noqnoqday colaado ku saleysan reero ama qabaa’il.\nWalaalayaal, waxaa dhacay masiibooyin dabiiciya sida Koroonaha, Ayaxa iyo Abaaraha kuwaas oo burburiyey dhaqaalaheenii curdinka ahaa. Burburkaasi waxa uu dhalay in gaar ahaan ganacsatadii yaryarayd burbur dhaqaale ku yimaaddo, iyaga oo aan helin wax dhaqaale kabis ah. Waxa kale oo ay cabasho joogta ah ka muujiyeen cashuur kordhin joogto ah oo Xukuumaddu sameyso. Waxaa Xukuumadda waajib ku ah, dhiiri gelinta wax soo saarka gudaha, gacan-siinta iyo taakuleynta warshadeynta, cashuur-dhaafka agabka warshadaha, iyo joojinta ama yareynta keenista badeecadaha warshadeheennu soo saaraan. Sida oo kale, waa waajib dastuuri ah in Xukuumaddu ilaaliso ganacsiga suuqa xorta ah (free market) iyo u sinnaanta fursadaha ganacsi ee shirkadaha waaweyn ee dalka maal geliyey.\nGeeska Afrika iyo Arrimaha Dibedda:\nGeeska Afrika, oo ah Gobolka aan kaga naal qaaradda Africa, waa mandiqad istraatiji ah oo ay danaynayaan dhammaan quwadaha waaweyn ee caalamku iyo weliba dalal carbeed oo hodan ahiba. Tusaale ahaan, waxa aad maalmahan maqasheen markab xannibay Kanaalka Suez oo marin-biyoodkeenna waxyar u jira, kaas oo lagu qiyaasay in caalamku ku khasaaro 400 milyan dollar saacaddii!. Waxaa Geeska iyo Gacanka Cadmeed ka socda mawjado siyaasadeed oo saameyn innagu leh oo ay daruuri tahay in si feejigan loola socdo talo iyo kutalogalna ka yeelano. Muddo xileedkii Xukuumadaha KULMIYE ee 11-ka sanno ahaa, Somaliland waxa ay lumisay saaxiibo tiro badan oo caalamka uga ololayn jiray, taas oo ay ka dhalatay iyada oo aan dedaalladii hore u jiray waxba lagu dul dhisin oo wadiiqooyin cusub oo madhalays ah la maray.\nMarwooyin iyo Mudanayaal: Haddii aan halkaa ku dhaafo duruufaha xaaladda guud ee dalka , Qorshaha Xisbiga WADDANI waxa uu ku qotomaa halbeegyo mudnaan u leh dalkeenna kuwaas oo u kala qaybsama qorsheyaal istraatiiji ah oo muddada dheer ah iyo kuwa degdeg ah oo muddada gaaban ah.\nQorsheyaasha Istraatiijiga ah ee muddada dheer ee Xisbiga\nHalbeegga mudnaanta koowaad ee qorshaha istraatijiga Xisbiga ee muddada dheer waa Kobicinta, tayeynta iyo Fidinta aqoonta heerarkeeda kala duwan. Yoolka Xisbigu waa in uu abuuro isbeddel (change) ku yimaadda aqoon. Aqoontu waxa ay isugu jirtaa cilmi, waayo-aragnimo, wacyi iyo xirfado kuwaas oo koriya garaadka bulsho dalkana gaadhsiiya horumar waara. Dhaqan gelinta Siyaasadda Qaran ee Amniga Cuntada (National Food Security Policy) iyo dhiirrigelinta cunto-soo-saarku waa halbeegga labaad ee qorshaha Xisbiga ee muddada dheer. Waxa Xisbiga WADDANI u qorshe ah in aan si aan laab-la-kac ahayn, dadka ugu jihaynno kuna kaalmaynno oo ku gacan-qabanno agab iyo aqoonlabadaba, si aan u higsanno in aan isku-filnaansho ka gaadhno wax-soo-saarka cuntada. Xisbi ahaan waxa aan dejin doonnaa cabbir lagu qiyaaso heerka wax-soo-saarkeenna iyo isku-filnaanshaheenna, si aan ula soconno isbeddelka ku yimaadda Amniga Cuntada ee Qaranka. War ay magaalada GENEVA ka soo saartay WFP (Barnaamijka Cuntada Adduunku), 20kii March 2021ka, waxa ay ka digtay in ay ku khasbannaan doonto, inay joojiso raashinkii ay siin jirtay in ka badan 1 million qof oo Soomaali ah, laga bilaabo bisha lixaad (June) 2021ka, sababtana waxa ay ku sheegtay, in aanay haysan dhaqaale ay ku sii waddo barnaamijkaas, taas oo ina faraysa in aynaan quudka aynu cuneyno cid kale ka sugin. Waxa aan u soo jeedinayaa ganacsatada waaweyn, in ay maal gaashadaan wax soo saarka cuntada, dhaqashada xoolaha iyo kalluumeysiga kuwaas oo ah kheyraadka ugu weyn ee aynu heysanno kana qiimo badan shidaalka, Xukuumadduna si siman u kabto xoola-dhaqatada, beeraleyda iyo kalluumeysatada. Walaalayaal, arrimaha kale ee mudnaanta u leh Xisbiga WADDANI waxaa kow ka ah in laga midho dhaliyo aaya-ka-tashiga Shacbiga Somaliland lana gaadhsiiyo aqoonsi caalami ah. Si taas loo gaadho, waxaa xisbiga diyaaariyey qorshayaal xeel-dheer oo lagu xaqiijinayo hadafkaas.\nQorsheyaasha Degdegga Ah Ee Muddada Gaaban:\nMarwooyin & Mudanayaal, Qorshaha Xisbiga ee Muddada gaaban ah waxaa mudnaanta koowaad leh, adkeynta midnimada, wadajirka iyo wax wada lahaanshaha Shacbiga xariirta ah ee reer Somaliland. Isaga oo ku sifaynaya erayo Suugaan ah maansadiisii ERGO halista ay leedahay isku kalsooni la’aanta bulshadu, Allah Ha u Naxariistee, Abwaan Gaarriye wuxuu yidhi: ” Gadhlow Awr Kala Guurtay, la Arkee Mar Kaleeto, In ay Ood Ku Kulmaane, Haduu Uur Kala Guuro, Saw Amuur Culus Maaha.”\nMawooyin & Mudanayaal, Qorshaha Labaad ee Xisbiga ee muddada gaaban waain aan soo celinno kalsoonida dadweynuhu ku qabo nidaamka dawladnimada. Maanta kalsoonida lagu qabo nidaamka dowladnimo waxa aynu uga qiyaas qaadan karnaa, tirada bulshadeenna boqolkiiba inta maxkamad ama saldhig isla tagta marka ay arrin isku qabtaan, oo aad barbar-dhigtid inta xal ka raadsata odayaal, culimo ama haldoorka bulshada. Sida xaqiiqadu tahay waxaa badan inta aan caaddalad u doonannidaamka dawliga ah ee jira. Taasi waxay marag ka tahay heerka aaminaadda ama kalsoonida shacbigu ku qabo nidaamka dawliga ah.\nMawooyin & Mudanayaal, Tallaabada saddexaad ee noo qorsheysan in si degdeg ah wax looga qabto waa la-tacaalidda duruufaha dhaqaale-burbur-ka ah ee dalka soo waajahay. Aafooyinka dabiiciga ah sida koroonaha, ayaxa iyo abaaruhu waxay dhaawac u geysteen dhaqaalaheenna ugana sii dareen xaaladdii shaqo la’aaneed ee awalba sarraysay. Waxa dhaawacaa sii culeysiyey iyada oo hay’adihii dadka nugul gargaari jiray joojiyiyeen kaalmadii ka dib markii dalalka loo yaqaan qaadhaan-bixiyeyaasha joojiyeen ama yareeyeen qaadhaankii ay bixin jireen karoonaha awgii. Qorshaha Xisbiga WADDANI waa inuu curiyo barnaamijyo iyo hindiseyaal isugu jira soo-kabasho, samato bixin iyo kobcin dhaqaale.\nMarwooyin & Mudanayaal, Difaaca Qaranka iyo Daryeelka Ciidankeenna waxa uu ka mid yahay arrimaha mudnaanta u leh Xisbiga WADDANI, maantana waxa aan mar kale cusbooneysiinayaa balanqaadkaygii 2017kii ee ahaa kordhinta boqolkiiba laba boqol iyo konton (250%) mushaharka ciidaanka iyo in aan si buuxda u dhammaystirayno awoodda qaybaha kala duwan ee Ciidanka Qaranka. Fursad-siinta iyo Ka-qaybgelinta Siyaasadda iyo talada dalka ee Dhallinyarada iyo Haweenka waa siyaasadda muhiim ah oo Xisbiga WADDANI leeyahay. Qorsheyaasha Xisbiga waxa ka mid ah in fursad la siiyo lana dhiso jiilka cusub ee siyaasiyiinta Somaliland, habloba iyo innamoba, kuwaas oo hanta mustaqbalka dalka iyaga oo ka dab-qaadanaya waayo-aragnimada iyo khibradda inta ka horaysay taas oo hadaba si cad hadaba uga muuqata heykalka Xisbiga. Hadafka Siyaasadni waa in talada dalka laga qaybgaliyo dhallinyarada iyo haweenka.\nArrimaha Doorashooyinka Qorsheysan:\nWalaalayaal, ugu horeyn, Doorashooyinku waa wareegga dhiigga ee siyaasadda ee nidaamyada dimuqraadiga ah, sidoo kalena doorashooyinku waa cusboonaysiinta heshiiska bulsho ee u dhexeeya bulshada iyo hoggaankeeda siyaasadda. Sidaas darteed, waxa aan bogaadinayaa, Axsaabta Qaranka, Komishanka Doorashooynka Qaranka, Xukuumadda iyo Dhammaanteen shacbi ahaan sida aan gacmaha isugu qabsannay qabashada labada doorasho ee isku sidkanmarkii uguhorreysay taariikhda Jamhuuriyadda Somaliland. Waxa kale oo aan u mahadnaqayaa daneeyayaasha kale ee doorashada oo ay ugu mudan yihiin Beesha Caalamka gacantii farsamo iyo dhaqaale ee ay ka geysteen geeddi socodka hannaanka dimquraadiyadda Somaliland. Doorashooyinka Somaliland, sida caalamka ka jirta, waa in ay noqdaan kuwo waqtigoodu cayiman yahay oo aan u baahnayn in laga fikiro goorta la qabanayo. Tusaale ahaan, Doorashada Golaha Wakiilada iyo Golayaasha Deegaanka ee tan soo socota xigtaa waa inay cayiman tahay oo ay dhacdo maalinta 30ka May 2026ka Haddii Eebe Idmo. Sidoo kale, doorashadii Madaxtooyada ee 13kii November 2017kii dhacdayna waa inay dhacdo maalintaa maalinteedii oo ah13ka November 2022.\n3.Gunnaanad iyo Baaqyo:\nWaxa aan baaq nabadeed oo gaar ah u dirayaa, beelaha walaalaha ah ee muddada dheer ee boqolalaalka sanno gaadhaysa nabadda iyo xasilloonida ku wada noolaa, ee is wada dhalay, in ay joojiyaan colaadda intan dambe soo noqnoqatay ee Deegaanka SHIDAN. Waxa aan taageersanahay dedaallada nabadeynta ah ee socda, Xukuumaddana waxa aan ugu baaqeynnaa in ay gacan siiso culimada, waayeelka iyo waxgaradka nabadda ka shaqeynaya. Waxa aan shacbiga reer Somaliland ugu baaqayaa in ay aad iyo aad uga taxadiraan, uguna dhego nuglaadaan talooyinka Wasaaradda Horumarinta Caafimaadka iyo dhakhaatiirta ee ku saabsan caabuqa COVID-19 maadama uu si laxaad leh u soo laba kacleeyey dad badanna inaga sahayday eebbe ha naxariisto dhamaantoode. Waxa kale oo aan soo jeedinayaa in la qaato tallaalka caabuqa COVID-19 ka. Ugu dambeyn, Walaalayaal, Marwooyin iyo Mudanayaal, Khudbaddeyda maanta waxa aan ku soo gunnaanadayaa oo aan maanta Xubnaha Golaha Dhexe ee Xisbiga WADDANI ee shirka ka soo qayb galay hortooda ka caddeynayaa in aan ahay Musharax u taagan xilka Madaxweynaha JSL ee doorashada Madaxtooyada JSL ee November 2022ka, anigoo buuxiyey dhammaan shuruudaha layga baahnaa, Mudane Maxamed Cali Aw Cabdi-na uu u taagan yahay Musharaxayga Madaxweyne ku-xigeenka. Waxaan u baahnay idinkana codsanayaa taageeradiinna iyo garab istaagiinna si aan, innaga oo wada jirna, u xaqiijinno himilada Somaliland leedahay. Maanta, Waxa aan ugu baaqayaa shacbiga Somaliland qaybihiisa kala duwan khaas ahaan culimada, madaxda dhaqanka, ganacsatada, haweenka iyo dhalinyarada, gudo iyo dibedba Midnimo, Walaalnimo, Waddaniyad iyo wixii innaga dhexeeya een wada leenahay in aan wada ilaashanno inaga oo u siman oo aynaan kala lahayn. Somaliland Guul. Xisbiga WADDANI Guul. Guddoomiyaha Xisbiga WADDANI, Ahna Musharraxa Madaxweyne ee 2022, Dr. Cabdiraxmaan Maxamed Cabdillaahi (Cirro),\nPrevious articleWaddanka Kenya Oo Walaac Culus Ka Qaba Weerarro Argagixiso Oo Loo Adeegsado Diyaaraado Iyo Duuliye Halis Badan Oo Ay Baadi Goob Ugu Jiraan\nNext articleHargeysa: Ehelada Marxuum U Geeriyooday Cudurka Karoonaha Oo Loo Diiday Meydka Inay Qaataan Illaa Ay Ka Bixiyaan Lacag Gaadhaysa 400-Dollarka Maraykanka Ah\n“Waynu Soo Marnay Ciidamada Oo Si Qaldan Loo Adeegsado Dhaxalkeediina Waynu Aragnay, Mujaahid Doolaal Waa Inuu Caddaalad Helaa”..Hogaamiye Xirsi\nMadaxweynaha Oo Xadhigga Ka Jaray 106-Dhisme Waxbarasho Oo Ay Wasaaradda Waxbarashadu Ka Hirgelisay Dalka Iyo Mashaariico Kale\nMadaxweyne Biixi Oo La Filayo Inuu Isku Shaandhayn Ku Sameeyo Xukuumaddiisa,...\n“Waynu Soo Marnay Ciidamada Oo Si Qaldan Loo Adeegsado Dhaxalkeediina...\nMadaxweynaha Oo Xadhigga Ka Jaray 106-Dhisme Waxbarasho Oo Ay Wasaaradda Waxbarashadu...


10 milyan iyo bar ayaa bari u dareeraya codbixinta doorashooyinka Kenya.\nNairobi, Kenya | Dec 26, 2002\nilaa 10 milyan iyo bar ayaa 6 aroornimo maalinta bari oo jimca ah waxay safaf dhaadheer uagalayaan goobaha codbixnta dalka kenya oo lagu qiyaaso 18'366 bar guud ahaan 8da gobol ee dalku uu ka koobanyahay.\nMadaxa gudiga doorashooyinka Mr Samuel Kivitu ayaa ugu baaqay dhamaan dadwaynaha codkooda dhiibanaya in ay xaqiijiyaan sidii bari ay ugu dareeri lahaayeen goobaha sanduuqyada codbixita iyo in loo fudaydiyo waayeelka,bukaanka iyo curyaanka ee codaynaya mar uu noogu warmayay Count Hollka Nairobi.\nLATEST NEWS FROM KENYA ELECTION.... READ HERE\nGudiga doorashooyinka kenya waxaa uu kala socon doonaa arimaha doorashooyinka 17 barood ,waxaana lagu codayn karaa kibaandhayaashii hore iyo kuwa cusubba.\njagada madaxwaynanimada waxaa u sharaxan 5ta hogaamiye ee kala ah musharaxa Narc Mwai Kibaki, Musharaxa KANU Uhuru kenyatta ,musharaxa Ford People Simon Nyajae,musharaxa SDP jemis Orengo iyo musharaxa Jama ja'uma Waweru Ngethe.\nwaxaa kaloo axsaabtaas ay isku herdinayaan golaha baarlamaanka oo 210 kursi ka kooban iyo 2103 oo ah dawladaha hoose oo dhamaan goboladda ka dhici doona.\nlama saadaalin karo cidda ku guulaysanaysa doorashadan maadaama nooceeda horay dalku uuna usoo marin tan iyo markii kenya ay xonimada qaadatay 1963 laakiinse waxaa ugu xooga wayn labada xisbi ee NARC iyo KANU.\nDhanka kale waxaa dalka soo gaaray ilaaliyayaal caalami ah oo la socondoona doorashooyinka kuwaasi oo kala ah ururka barwaaqa sooranka,midawga reer yurub ,maraykanka iyo xarunta madaxwaynihii hore ee dalka oo lagu magacaabo Jimmy Carter Foundation.\nwaxaa kaloo doorashooyinka la soconaya ilaa 5000 oo suxufiyiinka ka socda warbaahinta dalka iyo kuwa caalamiga ah oo iyana haatan lasiyay karar ay si xor ah ugala soconayaan goobaha codbixinta ee sanduuqyadu ay yaalaan.\nwaxaa haatan socda munaasabado loogu diyaar garoobayo sidii xilka loogu wareejin lahaa madaxwaynaha cusub ee badali doona madaxwayne Danial Arab Moi oo in ku dhow rubcul qarni soo xukumayay dalka


Dagaal ka dhan ah Shabaab oo looga dhawaaqay deegaanada Jubbaland – Mareeg.com somalia, World News and Opinion.\nTaliska qaybta 43 aad ee Ciidanka xoogga dalka Soomaaliyeed ayaa waxaa ay sheegeen inay wadaan qorsho dagaal oo ka dhan ah Al-Shabaab,kaas oo loooga saarayo deegaanada ay kaga sugan yihiin Gobolada Jubbooyinka.\nTaliyaha Ciidanka Guutada 1aad taliska qeybta 43aad Gaashaanle Sare Maxamed Badal Xasan ayaa sheegay in ay hadda qorsheynayaan weeraro ka dhan ah Al-Shabaab inta lagu guda jiro Bisha Ramadaan si ay uga saaraan deegaano badan oo ay maamulaan.\nWaxa uu sheegay in qorshohooda uu yahay inay howlgalka bilaabaan inta uusan deegaanada Jubbooyinka ka da’in Roobka guga oo wadooyinka qaar jara,waxaana Shacabka uu ka codsaday in Ciidamada Dowladda kala Shaqeeyaan sugida Amniga.\nCiidamada Dowladda iyo kuwa ka tirsan Maamulka Jubbaland ayaa ku sugan deegaano badan oo ka tirsan gobolada Jubbooyinka iyo gedo,waxaana mararka qaar ay weeraro kala kulmaan Ururka Al-Shabaab.\n← Roobab lagu diirsaday oo ka ‘aday Muqdisho → FAO seed kits cushion harvest losses in Mozambique


Wararka Maanta: Arbaco, Oct 9 , 2013-Maamulka Gobolka Banaadir oo sheegay in Barakacayaasha ku jira xeryaha Muqdisho la dajin doono xero ka baxsan Magaalada\nAfhayeenka maamulka gobolka Banaadir, Maxamed Yuusuf oo maanta kula hadlay magaalada Muqdisho ayaa sheegay in maamulku uu qorsheynayo in barakacayaasha ku nool Muqdisho ay dejin doonaan bannaanka magaalada.\n“Barakacayaasha ku sugan magaalada Muqdisho waxaa la dajin doonaa xero ku taalla magaalada bannaannkeeda, halkaasoo ay ka heli doonaan iskuullo, caafimaad iyo wax walba oo nolosha aasaas u ah,” ayuu yiri afhayeenka.\nSidoo kale, afhayeenku wuxuu sheegay in xeradaas ay tahay meel aad looga shaqeeyay aynaku heli doonaan ammaan, isagoo xusay in howshan ay tahay mid lagu soo celinayo bilicdii magaalada Muqdisho.\nHay’adaha xuquuqda aadanaha ayaa dhowr jeer oo hore ka digay in dadka ku jooga Muqdihso barakac ahaanta la dajiyo xeryo aysan ammaan ku heli doonin, maadaama haweenka barakacayaasha ah kufsi loo geysto.\nDhanka kale, afhayeenka gobolka Banaadir oo wax laga weydiiyay arrintan ku saabsan dadka deggen garoonka diyaaradaha Muqdihso ee halkaa laga rarayo, kuwaasoo bannaanbax ka sameeyay arrintaas.\n“Horay ayaan dadkaas u siinnay digniin, waayo halka ay deggen yihiin ma ahan meel loogu talogalay in shacabku ay degaan waxaana soo galaya jidka diyaaraduhu ay ku ordain,” ayuu yiri afhayeenka oo xusay in dadkaas ay ka guuraan halkaas.\nAfhayeenka ayaa xusay in halka ay dadkaas daggan yihiin ay leedahay laba arrimood oo aan wanaagsanayn, kuwaasoo kala ah inay fool xumaynayso caasimadda iyo inay khatar ugu jiraan inay dhibaato kasoo gaaro goobtaas ay daggan yihiin maadaama ay garoonka ku dhow dahay.\nBarakacayaasha ku nool Muqdisho ayaa waxay bilihii ugu dambeeyay aad uga cabanayeen in laga kicinayo xeryaha ay ku nool yihiin iyagoo aan garan karin goob ay aadaan, dowladduna aysan siin meel ay dagaan.


Isbitaalka dhexe ee Cadaado oo mishinada wax lagu baaro loogu deeqay “SAWIRRO” – Radio Muqdisho\nIsbitaalka dhexe ee Cadaado oo mishinada wax lagu baaro loogu deeqay “SAWIRRO”\nMunaasabadan maamulka Isbitalka dhexe ee Cadaado lagula wareejiyay qalabkan caafimaad ayaa waxaa ka soo qaybgalay bahda caafimaadka, mas’uuliyiin ka tirsan Ximan iyo Xeeb iyo qaybaha kale ee bulshada.\nDr Maxamed Cumar Yuusuf Agaasimaha Isbitalka ayaa munaasabadda ka sheegay in Qalabkan oo ka kooban ilaa 4 Mishin, dawo iyo waxyaabo kale loo adeegsan doono in lagu baaro Keliyaha, wadnaha, Beerka iyo dhammaan dhiiggaga iyo dhammaan waxa baaritanada uur ku jirta la xiriira, oo horay baaritaanadooda aysan qalab ku haboon aysan u haysan, isagoo xusay in ay muhiim u yahay qalankan hawsha Isbitalka.\nC/qaadir Sayid Axmed oo ka socday hay’adda qalabkan caafimaad ku deeqay ee Hayat ayaa sheegay in sanadkii 2014-ta horaantiisii Farxan Maxamed Dhoore oo hay’adda ka tirsan uu soo arkay qalabka uu ku shaqeeyo Isbitalka ayna muhiim noqotay inay qalabkan soo gadaan, maanta Isbitalku ku shaqaynayo.\nWasiirka arrimaha bulshada ee Maamulka Ximan iyo Xeeb Cumar Maxamed Diiriye qaynta qalabkan shaybaarka la dhigay xariga ka jaray ayaa u mahadceliyay qurbajoogtii dadaalkan bixisay.\nQalabkan shaybaarka ee lagu soo kordhiyay Isbitalka dhexe ee Cadaado ayaa meesha ka saaraya baahida ay bukaanada qaarkood u aadi jireen dalka dibadiisa ama gobolo fog fog oo dalka ka mid ah.